laku nerak ukum negara kang gegayutan karo ma-lima. Saindhenging Jawa Tengah kita temokake papan-papan kanggo nggawe ciu, jenewer, tuak, lan bangsane inuman sing marahi wuru liyane. Malah ana paguyuban ngunjuk ciu utawa adicara pahargyan lan pawiwahan sing diganepi nganggo acara mendem. Ora mung nggunakake ciu, acara mendem uga wus nggunakake inuman-inuman produk pabrik sing banget mbebayani tumrap bebrayan. Amarga acara mendem iki wis umum, wong-wong sing ora gelem melu ngombe malah dianggep aneh. Sing nggumunake pihak kepolisian ora tau ngadani tindakan serius marang praktek ndem-deman sajrone pawiwahan kaya kuwi nadyan sajrone surat ijin pawiwahan wis tinulis larangan judhi lan mendem.